**Základné parametre výzvy v rámci Programu rozvoja vidieka SR 2014 – 2020 (PRV)**

pre opatrenie: 4 – Investície do hmotného majetku

podopatrenie: 4.2 - Podpora pre investície na spracovanie/uvádzanie na trh a/alebo vývoj poľnohospodárskych výrobkov

**Oblasti (na každú oblasť bude vyhlásená samostatná výzva):**

1. Mäsopriemysel, hydinársky priemysel a spracovanie vajec
2. Mliekarenský priemysel a výroba mliečnych výrobkov
3. Mlynský, pekárenský, pečivárenský a cukrovinkársky priemysel
4. Konzervárenský priemysel a mraziarenský priemysel vrátane výroby termosterilizovaných pokrmov, hotových jedál, omáčok, dojčenských výživ, pretlakov, kečupov, džemov a lekvárov a priemysel výroby korenín
5. Cukrovarnícky priemysel, tukový priemysel vrátane spracovania olejnín a strukovín
6. Pivovarnícko - sladovnícky priemysel, liehovarnícky priemysel, vinársky priemysel, priemysel nealko nápojov a škrobárenský priemysel
7. Výroba kŕmnych zmesí a ostatné spracovanie alebo uvádzanie na trh neuvedené v predchádzajúcich bodoch, napr. spracovanie medu, spracovanie liečivých rastlín, osív a sadív a pod.
8. **Osobitná oblasť pre prvovýrobcov:** Investície do odbytových miest (vrátane súvisiacich investícií do logistiky) a mobilných odbytových zariadení. Žiadateľ bude odbytovať výhradne poľnohospodárske produkty a produkty vyrobené z poľnohospodárskych produktov na priamu spotrebu; pričom minimálne 50% odbytovanej produkcie je vlastná nespracovaná poľnohospodárska produkcia. V prípade mobilných odbytových zariadení sa jedná minimálne o 50% vlastných vyrobených potravín.

## Výška Oprávnených výdavkov na jeden projekt

Minimálna výška oprávnených výdavkov pre všetky oblasti: 10 000,00 Eur

Maximálna výška oprávnených výdavkov pre oblasti 1-7: 2 000 000,00 Eur

Maximálna výška oprávnených výdavkov pre oblasť 8: 400 000,00 Eur

Maximálna výška oprávnených výdavkov pre ostatné regióny (Bratislavský kraj) v prípade spracovania/ uvádzania na trh, vývoja produktov, ktorých výstupom je produkt mimo prílohy I. ZFEÚ je 400 000,00 Eur (obmedzenie v zmysle schémy pomoci).

**Zároveň pre oblasti 1-7 platí obmedzenie pre výšku oprávnených výdavkov: Pomer aktív podniku k celkovým oprávneným výdavkom všetkých podaných ŽoNFP**  **žiadateľa je rovný alebo väčší ako 2.**

PPA pred uzatvorením zmluvy o NFP posúdi, či žiadateľ má zdroje (napr. vlastné, alebo úverové) na financovanie projektu. Žiadateľ preukáže v žiadosti o NFP alebo mu bude vydané rozhodnutie o schválení žiadosti s podmienkou preukázania pred podpisom zmluvy o NFP.

Uplatňujú sa schémy pomoci v prípade investícií ktoré sa týkajú produktov mimo prílohy I. ZFEÚ (tzv. druhospracovatelia):

<https://www.mpsr.sk/schema-minimalnej-pomoci-na-podporu-investicii-na-spracovanie-uvadzanie-na-trh-a-alebo-vyvoj-polnohospodarskych-vyrobkov-v-bratislavskom-kraji/160---16674/>

<https://www.mpsr.sk/schema-statnej-pomoci-na-podporu-investicii-na-spracovanie-uvadzanie-na-trh-polnohospodarskych-vyrobkov/160---16675/>[[1]](#footnote-1)

**Predpokladaná alokácia: 170 mil. Eur – z toho 68,7 mil. Eur zo zdrojov EURI[[2]](#footnote-2)**

**Alokácia bude vo výzve primerane pomerovo rozdelená medzi jednotlivé oblasti 1-8.**

**Intenzita podpory (výška podpory):**

1. **Výstup v rámci prílohy I ZFEÚ:**

Základná miera podpory z celkových oprávnených výdavkov:

pre mikro, malý a stredný podnik:

* 50% v prípade menej rozvinutých regiónov (mimo Bratislavského kraja);
* 40% v prípade ostatných regiónov (Bratislavský kraj);

pre veľký podnik (vrátane prepojených podnikov), výška oprávnených výdavkov:

* 35% v prípade menej rozvinutých regiónov ako aj ostatných regiónov

Základná miera podpory sa zvyšuje o max. 35% až do max. 75% v prípade investícií prispievajúcich k odolnému, udržateľnému a digitálnemu oživeniu hospodárstva, ktoré sú financované zo zdrojov EURI.

1. **Výstup mimo prílohy I ZFEÚ (v súlade s platnými schémami pomoci):**

Miera podpory z celkových oprávnených výdavkov:

pre mikro a malé podniky:

* 55% v prípade PO, KE, BB, ZA kraja
* 45% v prípade TN, NR, TT, BA kraja

pre stredné podniky:

* 45% v prípade PO, KE, BB, ZA kraja
* 35% v prípade TN, NR, TT, BA kraja

pre veľké podniky (vrátane prepojených podnikov):

* 35% v prípade PO, KE, BB, ZA kraja
* 25% v prípade TN, NR, TT ,BA kraja

Vzhľadom na uplatnenie schém pomoci, nie je možné v prípade výstupu mimo prílohy I ZFEÚ uplatniť zvýšenú mieru podpory

## Miesto podania Žiadosti o nenávratný finančný príspevok (ŽoNFP)

ŽoNFP sa podávajú výlučne elektronicky prostredníctvom formulára ŽoNFP.

Žiadateľ môže v rámci aktuálnych výziev na 4.2 podať maximálne **2 ŽoNFP.**

A zároveň žiadateľ môže podať **naviac 2 ŽoNFP** za podmienky, že aspoň tieto ďalšie projekty sú zamerané výhradne len na investície prispievajúce k odolnému, udržateľnému a digitálnemu oživeniu hospodárstva, ktoré sú financované zo zdrojov EURI.

Projekty výhradne zamerané len na investície prispievajúce k odolnému, udržateľnému a digitálnemu oživeniu hospodárstva budú prioritne financované zo zdrojov EURI. Prioritne budú vyhodnocované projekty financované zo zdrojov EURI. V prípade výstupu v rámci prílohy I ZFEÚ sa pri použití zdrojov EURI uplatní intenzita pomoci (miera podpory) max. 75%. V prípade, ak by sa projekt nedostal nad hranicu finančných možností zo zdrojov EURI, ale by sa dostal nad hranicu finančných možností zo základných zdrojov PRV je možné ho financovať, avšak pri nezvýšenej intenzite pomoci. Žiadateľ v ŽoNFP vyznačí súhlas s prípadným financovaním projektu zo základných zdrojov PRV pri nezvýšenej intenzite pomoci.

## Oprávnenosť žiadateľa (prijímateľa)

* Fyzické a právnické osoby podnikajúce v oblasti spracovania produktov poľnohospodárskej prvovýroby a/alebo potravinárskej výroby (s výnimkou rybích produktov) v rámci celého rozsahu činností.
* Fyzické a právnické osoby podnikajúce v oblasti poľnohospodárskej prvovýroby, ako aj spracovania vlastnej produkcie. V tomto prípade prijímateľ podpory bude môcť predávať výhradne výrobky, na ktoré sa ako vstup vzťahuje príloha I ZFEÚ.

## Oprávnenosť aktivít a rozsah činností realizácie projektu

Pre oblasť 1-7:

* 1. výstavba vrátane prípravy staveniska, rekonštrukcia a modernizácia objektov súvisiacich so spracovaním, skladovaním, uvádzaním na trh a/alebo vývojom poľnohospodárskych a potravinárskych výrobkov, vrátane kancelárií (sklady obalových materiálov, čistiacich a dezinfekčných prostriedkov a pomôcok);
  2. obstaranie, rekonštrukcia a modernizácia zariadení, strojov, prístrojov a technológií, spracovateľských a výrobných kapacít, vrátane laboratórneho vybavenia a detektorov kovov v rámci procesu spracovania, balenia, označovania, skladovania, uvádzania na trh produktov a /alebo vývoja poľnohospodárskych a potravinárskych výrobkov, vrátane produktov s chráneným označením pôvodu, chráneným zemepisným označením a zaručených tradičných špecialít podľa osobitného predpisu (nariadenie EÚ č. 1151/2012, nariadenie (EÚ) č. 1308/2013, nariadenie (EÚ) 2019/787), produktov v registrovaných v rámci národných schém kvality (Národný program Značka kvality);
  3. stavebné alebo technologické investície na vytvorenie alebo modernizáciu miestnej zbernej siete - príjem, skladovanie, úprava, triedenie a balenie;
  4. nákup chladiarenských, mraziarenských alebo termoizolačných nákladných, osobných alebo špeciálnych automobilov, prívesov a návesov, nákladných automobilov a prívesov (návesov) špecializovaných na prepravu zvierat (aj nad 3,5 t), manipulačných vozíkov v súvislosti so spracovaním, resp. uvádzaním na trh;
  5. zavedenie technológií a postupov s cieľom vytvoriť nové , inovatívne alebo kvalitnejšie výrobky a otvorenie nových trhov, najmä v súvislosti s krátkym dodávateľským reťazcom vrátane podpory uvádzania výrobkov na trh alebo vypracovania programov správnej výrobnej praxe;
  6. stavebné alebo technologické investície podporujúce lepšie využitie alebo elimináciu vedľajších produktov alebo odpadu a čistiarne odpadových vôd, rekonštrukcia infraštruktúry, znižovanie energetických strát;
  7. investície v súvislosti s výrobou a miešaním krmív z poľnohospodárskych produktov;
  8. investície na vybudovanie a zariadenie vlastných podnikových predajní na predaj vlastných produktov bez obmedzenia min. % predaja vlastných produktov (zahŕňa aj mobilné predajne pre zabezpečenie dostupnosti potravín v tzv. potravinových púšťach);
  9. investície do zlepšenia pracovného prostredia pre zamestnancov (hygienické zariadenia, jedálne, odpočivárne, klimatizácia).

Pre oblasť 8:

1. Investície na vybudovanie a zariadenie vlastných podnikových predajní (zahŕňa aj mobilné predajne). Žiadateľ bude odbytovať výhradne poľnohospodárske produkty a produkty vyrobené z poľnohospodárskych produktov; pričom minimálne 50% odbytovanej produkcie je vlastná nespracovaná poľnohospodárska produkcia. V prípade mobilných odbytových zariadení sa jedná minimálne o 50% vlastných vyrobených potravín.
2. Investície do logistiky súvisiace s bodom 1.

Osobitná špecifikácia investícií prispievajúcich k odolnému, udržateľnému a digitálnemu oživeniu:

* **digitalizáciu a robotizáciu v spracovaní poľnohospodárskych produktov** - modernizácia a inovácia technologických a výrobných zariadení s cieľom zvýšenia efektívnosti výrobného procesu – automatizácia a robotizácia výrobného procesu u spracovateľov; aplikácia inteligentných technológií umožňujúcich monitoring zmien kvalitatívnych atribútov potravín, vrátane digitálneho systému pre vysledovateľnosť potravinárskych výrobkov; vývoj ,dizajn a aplikácia inteligentných viacfunkčných obalov integrujúcich protektívnu a informačnú funkciu obalu vrátane výživových/nutričných údajov;
* **zníženie energetickej náročnosti výroby, vrátane emisií** - komplexné riešenia zamerané na znižovanie energetickej náročnosti výroby potravín, vrátane tepelného hospodárstva a prevádzky budov; inteligentné riešenia založené na využívaní odpadného a nízkopotenciálového tepla z potravinárskej výroby a spracovania; systémy využívajúce obnoviteľné zdroje energie, vrátane technológií minimalizujúcich dopady na životné prostredie,;
* **ekologizáciu výroby** - inovatívne technológie umožňujúce vyšší stupeň spracovania surovín, výroba potravín s vyššou pridanou hodnotou, zlepšenie a racionalizáciu postupov spracovania poľnohospodárskych výrobkov; optimalizácia dodávateľsko-odberateľských vzťahov a logistiky výrobného procesu v záujme znižovania uhlíkovej stopy spojenej so zabezpečením surovinovej základne; optimalizácie výrobného procesu a inovácie zamerané na zvýšenie stupňa zhodnotenia primárnych surovín, medziproduktov a finálnych výrobkov s minimalizáciou tvorby odpadov ;
* **efektívne a/alebo ekologické využitie odpadov a vedľajších produktov z výroby** – opatrenia na zníženie potravinových strát a plytvania potravinami, zavádzanie bezodpadových technológií, diverzifikácia (rozšírenie výroby o technológie na spracovanie druhotných surovín (využitie vedľajších produktov a odpadov vznikajúcich pri spracovaní v rámci základnej činnosti výrobcu).

## Oprávnenosť výdavkov realizácie projektu

1. výdavky, pri ktorých verejné obstarávanie/obstarávanie bolo začaté najskôr dňom vyhlásenia tejto výzvy a boli vynaložené až po predložení ŽoNFP na PPA;
2. investície do dlhodobého hmotného majetku vrátane lízingu a investícií na zlepšenie kvalitatívnych vlastností nehnuteľného dlhodobého hmotného majetku spojené s opisom činností;
3. investície do dlhodobého nehmotného majetku (nadobudnutie alebo vývoj počítačového softvéru a nadobudnutie patentových práv, licencií, autorských práv a ochranných známok v spojitosti so spracovaním poľnohospodárskych produktov);

## Podmienky oprávnenosti

1. Dodržanie všeobecných podmienok oprávnenosti v zmysle kapitoly 8.1.3;
2. Predkladanie podnikateľského plánu;
3. Oprávnené sú len tie investície, ktoré sa týkajú spracovania, uvádzania na trh alebo vývoja

poľnohospodárskych a potravinárskych výrobkov v súvislosti so:

* zavadzaním výroby nových ako aj tradičných výrobkov;
* zavádzaním novej techniky/technológií;
* rozširovaním výroby;
* zvýšením efektívnosti výrobného procesu;
* zvýšením účinnosti využitia energie (ide o investície vyplývajúce z energetických auditov v zmysle 476/2008 Z. z. o efektívnosti pri používaní energie);
* zavádzaním a rozširovaním informačných a komunikačných technológií;
* podporou budovania odbytových miest pre odbyt poľnohospodárskej produkcie a produktov spracovania poľnohospodárskej výroby.

1. Na vstupy do výrobného procesu sa vzťahuje príloha I ZFEÚ;
2. Výstupom výrobného procesu môže byť:

* produkt prílohy I ZFEÚ;
* ďalšie potraviny v zmysle zákona č. 152/1995 Z. z. o potravinách, ktoré nie sú zahrnuté

medzi produktmi prílohy I ZFEÚ;

* ostatné produkty pre poľnohospodársku a potravinársku výrobu.

**Bodovacie (hodnotiace) kritériá**

Pre oblasť 1-7:

|  |  |  |  |
| --- | --- | --- | --- |
| P. č. | Kritérium | Body | Poznámka |
| 1. | Realizáciou projektu sa žiadateľ zaviaže k udržaniu alebo navýšeniu pracovných miest | 5 b | Za počiatočný stav sa berie stav ku poslednému dňu v mesiaci zverejnenia výzvy. Berie sa pracovné miesto na celý úväzok v rámci výrobného procesu (nie administratívni pracovníci). V prípade čiastočných úväzkov resp. sezónnych zamestnancov sa metodika posudzovania uvedie vo výzve. Za finálny stav sa považuje 6 mesiacov po podaní ŽoP. |
| 2. | Žiadateľ produkuje výrobky, ktoré majú Značku kvality, iný certifikát kvality alebo chránené označenie pôvodu, chránené zemepisné označenie alebo sú to výrobky s označením zaručená tradičná špecialita | 10 b |  |
| 3. | Žiadateľ sa zaviaže, že počas nasledujúcich dvoch rokov po schválení žiadosti umožní každoročne minimálne 2 žiakom absolvovať prax pre študentov potravinárskych a poľnohospodárskych študijných alebo učebných odborov v trvaní minimálne 2 týždne. | 5 b | Spôsob uplatňovania bude uvedený v usmernení MPRV SR resp. v zmluve o NFP. |
| 4. | Projekt sa zameriava predovšetkým na:   * + 1. digitalizáciu a robotizáciu v spracovaní poľnohospodárskych produktov;     2. zníženie energetickej náročnosti výroby, vrátane emisií;     3. ekologizáciu výroby;     4. efektívne a/alebo ekologické využitie odpadov a vedľajších produktov z výroby | 1. 15 b 2. 25 b 3. 35 b 4. 35 b | Hlavné zameranie sa určí podľa výšky oprávnených výdavkov, ak je predmetom viac investícií (body sa nespočítavajú).  Max. 35 b |
| 5. | Žiadateľ má sídlo v najmenej rozvinutých okresoch ku dňu vyhlásenia výzvy[[3]](#footnote-3) | 5 b | Zákon č. 336/2015 Z. z. o NRO |
| 6. | Súčasťou investície je zavedenie inovatívnej technológie alebo inovatívneho výrobku | 5 b | Žiadateľ uvedené popíše v projekte realizácie. Pri priznaní bodov za zavedenie inovatívnej technológie je potrebné stanovisko NPPC – VUP alebo NPPC – TSUP Rovinka |
| 7. | Podnik žiadateľa je aktívny a nachádza sa v priaznivej finančnej situácii: (posudzuje sa pri žiadateľoch s projektom nad 100 000 Eur oprávnených výdavkov):  Obrátka celkového majetku z tržieb:   1. Viac ako 0,10 do 0,20 vrátane 2. Viac ako 0,20   Index bonity:   1. Viac ako 0,00 do 1,00 vrátané 2. Viac ako 1,00   alebo   1. Maximálna výška projektu je 100 000 Eur oprávnených výdavkov | 1. 10 b 2. 15 b 3. 10 b 4. 15 b 5. 30 b | Ukazovatele sa vypočítajú za posledné ukončené účtovné obdobie bezprostredne predchádzajúce účtovnému obdobiu, v ktorom bola predložená ŽoNFP, ktorá nie je účtovným obdobím kratším ako 12 mesiacov.  Body za možnosti sa spočítavajú.  Max. 30 b. |
| 8. | Žiadateľ v roku 2020 a 2021 odbytuje/bude odbytovať svoju produkciu v rámci oblastí potravinových púšti SR | 5 b | Zoznam oblastí potravinových púšti tvorí prílohu výzvy  <https://www.zmos.sk/download_file_f.php?id=1371551> |
| Spolu maximálne | | 100 b |  |

**Pre oblasť 8:**

|  |  |  |  |
| --- | --- | --- | --- |
| P. č. | Kritérium | Body | Poznámka |
| 1. | Realizáciou projektu sa žiadateľ zaviaže k udržaniu alebo navýšeniu pracovných miest | 10 b | Za počiatočný stav sa berie stav k poslednému dňu v mesiaci zverejnenia výzvy. Berie sa pracovné miesto na celý úväzok. V prípade čiastočných úväzkov resp. sezónnych zamestnancov sa metodika posudzovania uvedie vo výzve. Za finálny stav sa považuje 6 mesiacov po podaní ŽoP. |
| 2. | Žiadateľ produkuje výrobky, ktoré majú Značku kvality, iný certifikát kvality alebo chránené označenie pôvodu, chránené zemepisné označenie alebo sú to výrobky s označením zaručená tradičná špecialita | 10 b |  |
| 3. | Žiadateľ sa zaviaže, že počas nasledujúcich dvoch rokov po schválení žiadosti umožní každoročne minimálne 2 žiakom absolvovať prax pre študentov potravinárskych a poľnohospodárskych študijných alebo učebných odborov v trvaní minimálne 2 týždne. | 5 b | Spôsob uplatňovania bude uvedený v usmernení MPRV SR resp. v zmluve o NFP. |
| 4. | Žiadateľ v roku 2021 hospodári v systéme integrovanej produkcie na min. 50,01 % obhospodarovanej plochy ornej pôdy a trvalých kultúr (SAD, VIN, CHM) alebo v systéme ekologickej produkcie na min. 50,01 % obhospodarovanej plochy  alebo  Žiadateľ je v roku 2021 zapojený do opatrenia dobré životné podmienky zvierat a/alebo je zapojený do Agroenvironmentálne klimatické opatrenia – ohrozené druhy zvierat | 10 b | PPA overí podľa neprojektových opatrení PRV (integrovaná produkcia) a podľa údajov ÚKSÚP (ekologická produkcia).  Dobré životné podmienky zvierat; ohrozené druhy zvierat: neprojektové opatrenie PRV  Ekologická produkcia – PPA overí podľa údajov ÚKSÚP ku dňu podania žiadosti.  50,01% z obhospodarovanej plochy môže byť prípadne aj spočítaním plochy ekologickej a integrovanej produkcie. |
| 5. | Žiadateľ má sídlo v najmenej rozvinutých okresoch[[4]](#footnote-4) ku dňu vyhlásenia výzvy a/alebo má registrovaný chov v znevýhodnených oblastiach a/alebo v zraniteľných oblastiach | 5 b | Zákon č. 336/2015 Z. z. o NRO.  PPA overí podľa adresy registrovaného chovu v CEHZ.  Zraniteľné oblasti: nariadenie vlády SR  č. 174/2017 Z. z.  Znevýhodnené oblasti: nariadenie vlády SR č. 75/2015 Z. z. |
| 6. | Podnik žiadateľa je aktívny a nachádza sa v priaznivej finančnej situácii: (posudzuje sa pri žiadateľoch s projektom nad 50 000 Eur oprávnených výdavkov):  Obrátka celkového majetku z tržieb:   1. Viac ako 0,10 do 0,20 vrátane 2. Viac ako 0,20   Index bonity:   1. Viac ako 0,00 do 1,00 vrátané 2. Viac ako 1,00   alebo   1. Maximálna výška projektu je 50 000 Eur oprávnených výdavkov | 1. 15 b 2. 25 b 3. 15 b 4. 25 b 5. 50 b | Ukazovatele sa vypočítajú za posledné ukončené účtovné obdobie bezprostredne predchádzajúce účtovnému obdobiu, v ktorom bola predložená ŽoNFP, ktorá nie je účtovným obdobím kratším ako 12 mesiacov.  Body za možnosti sa spočítavajú. Max. 50 b. |
| 7. | Žiadateľ v roku 2020 a 2021 odbytuje svoju produkciu v rámci stáleho miesta alebo v oblasti potravinových púšti SR.  V prípade ak predmetom projektu je kamenná predajňa (aj jej zariadenie) pojazdná predajňa, alebo predajný automat, tak umiestnenie je v kraji alebo susednom kraji miesta prvovýroby, resp. v oblasti potravinovej púšti.  V prípade mobilných predajní budú tieto používané na odbyt v oblastiach potravinových púští. | 10 | Zoznam oblastí potravinových púšti tvorí prílohu výzvy  <https://www.zmos.sk/download_file_f.php?id=1371551> |
| Spolu maximálne | | 100 b |  |

**Princípy uplatnenia výberu:**

Projekty bude vyberať PPA na základe uplatnenia hodnotiacich kritérií (bodovacieho systému), t. j. projekty sa zoradia podľa počtu dosiahnutých bodov v zmysle hodnotiacich kritérií za príslušnú oblasť a vytvorí sa hranica finančných možností za príslušnú oblasť (posúdi sa súčet finančných požiadaviek všetkých zoradených projektov s finančnou alokáciou príslušnej oblasti).

**Minimálna hranica požadovaných bodov z dôvodu, aby boli schválené len dostatočne kvalitné projekty je 55 bodov**.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP, v prípade rovnakého počtu bodov, na základe výšky žiadaného príspevku od najmenšieho k najväčšiemu.

**Obstarávanie:**

V závislosti na použitej metóde a postupe obstarávania (usmernenie PPA) / verejného obstarávania (zákon o VO) je žiadateľ povinný predložiť kompletnú dokumentáciu vzťahujúcu sa na obstarávanie/verejné obstarávanie, ktorá tvorí súčasť povinných príloh uvedených vo formulári ŽoNFP v časti „C Povinné prílohy projektu pri podaní žiadosti“. Dokumenty predkladá buď pri predložení ŽoNFP alebo v termíne do 120 pracovných dní od nadobudnutia účinnosti zmluvy o poskytnutí nenávratného finančného príspevku.

Zoznam obcí „potravinových púští“ (obce na základe analýzy dostupnosti veľkometrážnych predajní potravín a ďalších ekonomických ukazovateľov)

|  |  |  |  |  |  |  |  |
| --- | --- | --- | --- | --- | --- | --- | --- |
| **Kód obce** | **Obec** | **Kód okresu** | **Okres** | **Kód kraja** | **Kraj** | **Počet**  **obyvateľov**  **v roku 2020** | **Kategória**  **obce (podľa**  **počtu**  **obyvateľov** |
| 502961 | Zalaba | 402 | Levice | 4 | Nitriansky | 169 | do250 |
| 503355 | Malé Kosihy | 404 | Nové Zámky | 4 | Nitriansky | 398 | do500 |
| 510840 | Malé Borové | 505 | Liptovský Mikuláš | 5 | Žilinský | 116 | do250 |
| 511137 | Veľké Borové | 505 | Liptovský Mikuláš | 5 | Žilinský | 42 | do250 |
| 514594 | Cakov | 609 | Rimavská Sobota | 6 | Banskobystrický | 344 | do500 |
| 514667 | Drňa | 609 | Rimavská Sobota | 6 | Banskobystrický | 218 | do250 |
| 514730 | Gemerček | 609 | Rimavská Sobota | 6 | Banskobystrický | 94 | do250 |
| 514845 | Hodejovec | 609 | Rimavská Sobota | 6 | Banskobystrický | 181 | do250 |
| 514985 | Ivanice | 609 | Rimavská Sobota | 6 | Banskobystrický | 278 | do500 |
| 515060 | Konrádovce | 609 | Rimavská Sobota | 6 | Banskobystrický | 327 | do500 |
| 515752 | Vieska nad Blhom | 609 | Rimavská Sobota | 6 | Banskobystrický | 175 | do250 |
| 515779 | Vlkyňa | 609 | Rimavská Sobota | 6 | Banskobystrický | 393 | do500 |
| 515817 | Zádor | 609 | Rimavská Sobota | 6 | Banskobystrický | 149 | do250 |
| 516147 | Kováčovce | 610 | Veľký Krtíš | 6 | Banskobystrický | 326 | do500 |
| 517046 | Lúčky | 613 | Žiar nad Hronom | 6 | Banskobystrický | 188 | do250 |
| 517127 | Píla | 612 | Žarnovica | 6 | Banskobystrický | 127 | do250 |
| 519022 | Andrejová | 701 | Bardejov | 7 | Prešovský | 373 | do500 |
| 519090 | Brezovka | 701 | Bardejov | 7 | Prešovský | 108 | do250 |
| 519103 | Buclovany | 701 | Bardejov | 7 | Prešovský | 205 | do250 |
| 519138 | Dubinné | 701 | Bardejov | 7 | Prešovský | 346 | do500 |
| 519154 | Frička | 701 | Bardejov | 7 | Prešovský | 340 | do500 |
| 519171 | Gaboltov | 701 | Bardejov | 7 | Prešovský | 484 | do500 |
| 519201 | Hankovce | 701 | Bardejov | 7 | Prešovský | 449 | do500 |
| 519219 | Harhaj | 701 | Bardejov | 7 | Prešovský | 269 | do500 |
| 519286 | Chmeľová | 701 | Bardejov | 7 | Prešovský | 374 | do500 |
| 519294 | Janovce | 701 | Bardejov | 7 | Prešovský | 460 | do500 |
| 519367 | Komárov | 701 | Bardejov | 7 | Prešovský | 447 | do500 |
| 519413 | Kríže | 701 | Bardejov | 7 | Prešovský | 62 | do250 |
| 519502 | Livov | 701 | Bardejov | 7 | Prešovský | 65 | do250 |
| 519511 | Livovská Huta | 701 | Bardejov | 7 | Prešovský | 43 | do250 |
| 519529 | Lopúchov | 701 | Bardejov | 7 | Prešovský | 311 | do500 |
| 519545 | Lukavica | 701 | Bardejov | 7 | Prešovský | 374 | do500 |
| 519600 | Mikulášová | 701 | Bardejov | 7 | Prešovský | 125 | do250 |
| 519634 | Nižná Polianka | 701 | Bardejov | 7 | Prešovský | 225 | do250 |
| 519642 | Nižná Voľa | 701 | Bardejov | 7 | Prešovský | 279 | do500 |
| 519677 | Oľšavce | 701 | Bardejov | 7 | Prešovský | 171 | do250 |
| 519685 | Ondavka | 701 | Bardejov | 7 | Prešovský | 13 | do250 |
| 519723 | Poliakovce | 701 | Bardejov | 7 | Prešovský | 381 | do500 |
| 519731 | Porúbka | 701 | Bardejov | 7 | Prešovský | 222 | do250 |
| 519740 | Regetovka | 701 | Bardejov | 7 | Prešovský | 45 | do250 |
| 519758 | Rešov | 701 | Bardejov | 7 | Prešovský | 295 | do500 |
| 519804 | Stebnícka Huta | 701 | Bardejov | 7 | Prešovský | 220 | do250 |
| 519871 | Tarnov | 701 | Bardejov | 7 | Prešovský | 407 | do500 |
| 519901 | Varadka | 701 | Bardejov | 7 | Prešovský | 241 | do250 |
| 519910 | Vyšná Polianka | 701 | Bardejov | 7 | Prešovský | 109 | do250 |
| 519928 | Vyšná Voľa | 701 | Bardejov | 7 | Prešovský | 389 | do500 |
| 519952 | Vyšný Tvarožec | 701 | Bardejov | 7 | Prešovský | 122 | do250 |
| 520080 | Brezovec | 709 | Snina | 7 | Prešovský | 43 | do250 |
| 520136 | Čukalovce | 709 | Snina | 7 | Prešovský | 161 | do250 |
| 520152 | Dedačov | 702 | Humenné | 7 | Prešovský | 153 | do250 |
| 520179 | Dúbrava | 709 | Snina | 7 | Prešovský | 218 | do250 |
| 520217 | Hrabová Roztoka | 709 | Snina | 7 | Prešovský | 59 | do250 |
| 520233 | Hrubov | 702 | Humenné | 7 | Prešovský | 473 | do500 |
| 520284 | Jalová | 709 | Snina | 7 | Prešovský | 63 | do250 |
| 520292 | Jankovce | 702 | Humenné | 7 | Prešovský | 264 | do500 |
| 520381 | Kolbasov | 709 | Snina | 7 | Prešovský | 67 | do250 |
| 520438 | Ladomirov | 709 | Snina | 7 | Prešovský | 253 | do500 |
| 520489 | Michajlov | 709 | Snina | 7 | Prešovský | 81 | do250 |
| 520632 | Parihuzovce | 709 | Snina | 7 | Prešovský | 20 | do250 |
| 520675 | Príslop | 709 | Snina | 7 | Prešovský | 49 | do250 |
| 520764 | Ruský Potok | 709 | Snina | 7 | Prešovský | 132 | do250 |
| 520811 | Stakčínska Roztoka | 709 | Snina | 7 | Prešovský | 294 | do500 |
| 520845 | Strihovce | 709 | Snina | 7 | Prešovský | 145 | do250 |
| 520870 | Šmigovec | 709 | Snina | 7 | Prešovský | 78 | do250 |
| 520888 | Topoľa | 709 | Snina | 7 | Prešovský | 145 | do250 |
| 520942 | Uličské Krivé | 709 | Snina | 7 | Prešovský | 242 | do250 |
| 520951 | Valentovce | 705 | Medzilaborce | 7 | Prešovský | 44 | do250 |
| 521019 | Vyšná Jablonka | 702 | Humenné | 7 | Prešovský | 52 | do250 |
| 521060 | Zbojné | 705 | Medzilaborce | 7 | Prešovský | 159 | do250 |
| 522571 | Kačanov | 807 | Michalovce | 8 | Košický | 500 | do500 |
| 523461 | Havka | 703 | Kežmarok | 7 | Prešovský | 38 | do250 |
| 523615 | Lechnica | 703 | Kežmarok | 7 | Prešovský | 256 | do500 |
| 523771 | Osturňa | 703 | Kežmarok | 7 | Prešovský | 300 | do500 |
| 525332 | Tuhrina | 707 | Prešov | 7 | Prešovský | 500 | do500 |
| 525570 | Brdárka | 808 | Rožňava | 8 | Košický | 70 | do250 |
| 526088 | Petrovo | 808 | Rožňava | 8 | Košický | 111 | do250 |
| 526274 | Slavoška | 808 | Rožňava | 8 | Košický | 135 | do250 |
| 526835 | Legnava | 710 | Stará Ľubovňa | 7 | Prešovský | 97 | do250 |
| 526932 | Obručné | 710 | Stará Ľubovňa | 7 | Prešovský | 28 | do250 |
| 527009 | Starina | 710 | Stará Ľubovňa | 7 | Prešovský | 50 | do250 |
| 527025 | Sulín | 710 | Stará Ľubovňa | 7 | Prešovský | 313 | do500 |
| 527068 | Veľká Lesná | 710 | Stará Ľubovňa | 7 | Prešovský | 499 | do500 |
| 527238 | Dlhoňa | 712 | Svidník | 7 | Prešovský | 90 | do250 |
| 527441 | Krajná Porúbka | 712 | Svidník | 7 | Prešovský | 37 | do250 |
| 527858 | Svidnička | 712 | Svidník | 7 | Prešovský | 139 | do250 |
| 527874 | Šarbov | 712 | Svidník | 7 | Prešovský | 17 | do250 |
| 527963 | Vápeník | 712 | Svidník | 7 | Prešovský | 37 | do250 |
| 528731 | Holčíkovce | 713 | Vranov nad Topľou | 7 | Prešovský | 419 | do500 |
| 528749 | Jasenovce | 713 | Vranov nad Topľou | 7 | Prešovský | 203 | do250 |
| 528854 | Matiaška | 713 | Vranov nad Topľou | 7 | Prešovský | 282 | do500 |
| 528897 | Nižná Sitnica | 702 | Humenné | 7 | Prešovský | 307 | do500 |
| 528951 | Pakostov | 702 | Humenné | 7 | Prešovský | 434 | do500 |
| 529087 | Ruská Kajňa | 702 | Humenné | 7 | Prešovský | 105 | do250 |
| 529095 | Ruská Poruba | 702 | Humenné | 7 | Prešovský | 221 | do250 |
| 529109 | Ruská Voľa | 713 | Vranov nad Topľou | 7 | Prešovský | 82 | do250 |
| 529214 | Vavrinec | 713 | Vranov nad Topľou | 7 | Prešovský | 54 | do250 |
| 529249 | Vyšná Sitnica | 702 | Humenné | 7 | Prešovský | 352 | do500 |
| 529273 | Závada | 702 | Humenné | 7 | Prešovský | 64 | do250 |
| 544141 | Ďapalovce | 713 | Vranov nad Topľou | 7 | Prešovský | 435 | do500 |
| 544205 | Girovce | 713 | Vranov nad Topľou | 7 | Prešovský | 54 | do250 |
| 559652 | Maškovce | 702 | Humenné | 7 | Prešovský | 55 | do250 |
| 559938 | Malá Franková | 703 | Kežmarok | 7 | Prešovský | 181 | do250 |

1. V prípade ak dôjde k predlženiu trvania schémy tak sa bude uplatňovať na výzvu platný dodatok [↑](#footnote-ref-1)
2. „European Union recovery instrument“ podľa nariadenia (EÚ) č. 2020/2094, ktorým sa zriaďuje Nástroj EÚ na obnovu s cieľom podporiť obnovu po kríze COVID-19 [↑](#footnote-ref-2)
3. Zoznam najmenej rozvinutých okresov tvorí **prílohu č. 6** tejto výzvy [↑](#footnote-ref-3)
4. Zoznam najmenej rozvinutých okresov tvorí **prílohu č** tejto výzvy [↑](#footnote-ref-4)